Document ID: 32005D0949

KOMMISSIONENS AFGØRELSE
af 23. december 2005
om fortsættelse i 2006 af de sammenlignende EF-prøver på og -analyser af formerings- og plantemateriale af Prunus domestica og af Prunus persica (L.) Batsch, Malus Mill. og Rubus idaeus L. i henhold til Rådets direktiv 92/34/EØF, som blev indledt i 2002, 2003 og 2004
(2005/949/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 92/34/EØF af 28. april 1992 om afsætning af frugtplanteformeringsmateriale og frugtplanter bestemt til frugtproduktion (1),
under henvisning til Kommissionens beslutning 2001/896/EF af 12. december 2001 om ordningen for sammenlignende EF-prøver på og -analyser af formerings- og plantemateriale af frugtplanter efter Rådets direktiv 92/34/EØF (2), særlig artikel 2,
under henvisning til Kommissionens beslutning 2002/745/EF af 5. september 2002 om ordningen for sammenlignende EF-prøver på og -analyser af formerings- og plantemateriale af frugtplanter efter Rådets direktiv 92/34/EØF (3), særlig artikel 3,
under henvisning til Kommissionens beslutning 2003/894/EF af 11. december 2003 om ordningen for sammenlignende EF-prøver på og -analyser af formerings- og plantemateriale af Prunus persica (L.) Batsch, Malus Mill. og Rubus idaeus L. efter Rådets direktiv 92/34/EØF (4), særlig artikel 3, og
ud fra følgende betragtninger:
(1)
Ved beslutning 2001/896/EF er der indført en ordning for sammenlignende prøver og analyser, som skal foretages i henhold til direktiv 92/34/EØF vedrørende Prunus domestica fra 2002 til 2006.
(2)
De prøver og analyser, der er foretaget i perioden 2002-2005, bør fortsættes i 2006.
(3)
Ved beslutning 2002/745/EF er der indført en ordning for sammenlignende prøver og analyser, som skal foretages i henhold til direktiv 92/34/EØF vedrørende Prunus domestica fra 2003 til 2007.
(4)
De prøver og analyser, der er foretaget i perioden 2003-2005, bør fortsættes i 2006.
(5)
Ved beslutning 2003/894/EF er der indført en ordning for sammenlignende prøver og analyser, som skal foretages i henhold til direktiv 92/34/EØF vedrørende Prunus persica (L.) Batsch, Malus Mill. og Rubus idaeus L. fra 2004 til 2008.
(6)
De prøver og analyser, der er foretaget i 2004 og 2005, bør fortsættes i 2006 -
TRUFFET FØLGENDE AFGØRELSE:
Eneste artikel
De sammenlignende EF-prøver på og -analyser af formerings- og plantemateriale af Prunus domestica, som blev indledt i 2002 og 2003, fortsættes i 2006 i overensstemmelse med henholdsvis beslutning 2001/896/EF og 2002/745/EF.
De sammenlignende EF-prøver på og -analyser af formerings- og plantemateriale af Prunus persica (L.) Batsch, Malus Mill. og Rubus idaeus L., som blev indledt i 2004, fortsættes i 2006 i overensstemmelse med beslutning 2003/894/EF.
Udfærdiget i Bruxelles, den 23. december 2005.

Labels: 7
6